# metadata.dc.description.abstract[].value
Recorda Enric Juliana que Josep Pla una vegada va afirmar: "Catalunya és la regió més occidental d’Itàlia". En aquests últims temps la premsa està plena d'anàlisis que recullen aquesta suggestió en parlar de la situació política a Catalunya (i últimament també a Espanya). Sovint es refereixen a això per descriure l’augmentada fragmentació del sistema polític, una característica pròpia del sistema italià. Però, tanmateix, és un fenomen més profund, que té a veure amb la conformació dels espais polítics i electorals, en la seva manera d'autorepresentar-se i relacionar-se entre ells, així com a llur cultura política. En el cas de l'esquerra catalana, això és particularment evident, i fou –i, probablement encara és– un element característic de l’esquerra catalana i que té les seves arrels en l'opció conscient i decidida que el PSUC va fer a partir dels anys seixanta d’emmirallar-se en el Partit Comunista Italià.

# metadata.dc.source[].value
Articles publicats en revistes (Història i Arqueologia)